**Iubirea, cea mai frumoasă rugăciune pe care o putem spune**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Flacăra nu valorează nimic fără candelă,

candela fără rugăciune e o eroare a focului.

Cât de suav trebuie să fie cuvântul

care uneori are efect de păcat

din cauza insomniei,

înflorește întregul pământ,

candelă crescută la sânul icoanei pentru rugăciune:

prefă-mă din piatră

fluture de foc

să fiu de-o vârstă cu deșertul,

să urc din nisipuri prăbușite,

să iubesc,

să n-am dorința de a fugi

din calea soarelui –

mi-ai face curtoazia de a-l muta pe cerul meu?